इन्हीं दिनों में लोग तीर्थ जा कर आत्म शुद्धि और निरोगी काया के लिए जप-तप करते हैं। अपन भी पर्यावरण दिवस पर गोवर्धन परिक्रमा करने गए। भयंकर गर्मी और समय की कमी के कारण साईकल से गोवर्धन परिक्रमा करने का तय किया। गोवर्धन में भीड़ इतनी थी कि साईकल तो दूर सही से पैदल चलना भी मुश्किल था। बिना टकराव या टक्कर के पैदल चलना संभव ही नहीं था। इसलिए शनिवार को टाल कर रविवार सुबह परिक्रमा करने का मन बनाया। परिक्रमा एक तरह से समाज के प्रति सहज परिश्रम ही है।